CELEX: 32007R0757
Language: hu
Date: 2007-06-29 00:00:00
Title: A Bizottság 757/2007/EK rendelete ( 2007. június 29. ) a takarmányokban lévő egyes adalékanyagok végleges engedélyezéséről EGT-vonatkozású szöveg

30.6.2007   
            
            
               HU
            
            
               Az Európai Unió Hivatalos Lapja
            
            
               L 172/43
            
         
      A BIZOTTSÁG 757/2007/EK RENDELETE
   
   (2007. június 29.)
   a takarmányokban lévő egyes adalékanyagok végleges engedélyezéséről
   (EGT-vonatkozású szöveg)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a takarmány-adalékanyagokról szóló, 1970. november 23-i 70/524/EGK tanácsi irányelvre (1) és különösen annak 3. cikkére és 9d. cikke (1) bekezdésére,
   tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (2) és különösen annak 25. cikkére,
   mivel:
   
               (1)
            
            
               Az 1831/2003/EK rendelet rendelkezik a takarmányozási célra felhasznált adalékanyagok engedélyezéséről.
            
         
               (2)
            
            
               Az 1831/2003/EK rendelet 25. cikke átmeneti intézkedéseket állapít meg a takarmány-adalékanyagokra vonatkozó, az 1831/2003/EK rendelet alkalmazásának időpontját megelőzően, a 70/524/EGK irányelvvel összhangban benyújtott engedélykérelmekre.
            
         
               (3)
            
            
               Az e rendelet mellékleteiben felsorolt adalékanyagokra vonatkozó engedélykérelmeket az 1831/2003/EK rendelet alkalmazásának időpontját megelőzően nyújtották be.
            
         
               (4)
            
            
               Az ezen engedélykérelmekre vonatkozó, a 70/524/EGK irányelv 4. cikkének (4) bekezdésében előírtak szerinti első megjegyzéseket az 1831/2003/EK rendelet alkalmazásának időpontja előtt továbbították a Bizottságnak. Ezért ezeket a kérelmeket továbbra is a 70/524/EGK irányelv 4. cikkével összhangban kell kezelni.
            
         
               (5)
            
            
               Adatokat nyújtottak be azon kérelem alátámasztására, hogy a nátrium-benzoát, propionsav és nátrium-propionát tartósítószer-készítményt határozatlan időre engedélyezzék hízómarhák esetében. Az Európai Élelmiszer-biztonsági Hatóság 2006. október 18-án adta ki véleményét a készítmény biztonságosságára és hatékonyságára vonatkozóan. A vizsgálat azt mutatja, hogy a 70/524/EGK irányelv 3a. cikkében az ilyen engedélyezésre előírt feltételek teljesültek. Ennek megfelelően e készítmény felhasználását az e rendelet I. mellékletében leírtak szerint határozatlan időre engedélyezni kell.
            
         
               (6)
            
            
               A benzoesav-készítmény alkalmazását első alkalommal, ideiglenesen a 877/2003/EK bizottsági rendelet (3) engedélyezte hízósertések esetében. Új adatokat nyújtottak be e készítmény hízósertések esetében való felhasználására vonatkozó, határozatlan idejű engedélykérelem alátámasztása céljából. A vizsgálat azt mutatja, hogy a 70/524/EGK irányelv 3a. cikkében az ilyen engedélyezésre előírt feltételek teljesültek. Ennek megfelelően e készítmény felhasználását az e rendelet II. mellékletében leírtak szerint határozatlan időre engedélyezni kell.
            
         
               (7)
            
            
               Ezen engedélykérelmek vizsgálata azt mutatja, hogy bizonyos eljárások szükségesek a mellékletekben említett adalékanyagoknak kitett munkavállalók védelmére. Ilyen védelmet a munkavállalók munkahelyi biztonságának és egészségvédelmének javítását ösztönző intézkedések bevezetéséről szóló, 1989. június 12-i 89/391/EGK tanácsi irányelv alkalmazása biztosít (4).
            
         
               (8)
            
            
               Az e rendeletben előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
            
         ELFOGADTA EZT A RENDELETET:
   1. cikk
   A „tartósítószerek” csoportjába tartozó, I. mellékletben meghatározott készítmény takarmány-adalékanyagként való felhasználását határozatlan időre engedélyezik az említett mellékletben megállapított feltételek szerint.
   2. cikk
   Az „savasságot szabályozó anyagok” csoportjába tartozó, II. mellékletben meghatározott készítmény takarmány-adalékanyagként való felhasználását határozatlan időre engedélyezik az említett mellékletben megállapított feltételek szerint.
   3. cikk
   Ez a rendelet az Európai Unió Hivatalos Lapjában történő kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2007. június 29-én.
      
         
            a Bizottság részéről
         
         Markos KYPRIANOU
         
         
            a Bizottság tagja
         
      
   
   
      (1)  HL L 270., 1970.12.14., 1. o. A legutóbb az 1800/2004/EK bizottsági rendelettel (HL L 317., 2004.10.16., 37. o.) módosított irányelv.
   
      (2)  HL L 268., 2003.10.18., 29. o. A 378/2005/EK bizottsági rendelettel (HL L 59., 2005.3.5., 8. o.) módosított rendelet.
   
      (3)  HL L 126., 2003.5.22., 24. o.
   
      (4)  HL L 183., 1989.6.29., 1. o. A legutóbb az 1882/2003/EK európai parlamenti és tanácsi rendelettel(HL L 284., 2003.10.31., 1. o.) módosított irányelv.
   
      I. MELLÉKLET
      
                  EK-sorszám
               
               
                  Adalékanyag
               
               
                  Kémiai képlet, leírás
               
               
                  Állatfaj vagy -kategória
               
               
                  Maximális életkor
               
               
                  Minimális tartalom
               
               
                  Maximális tartalom
               
               
                  Egyéb rendelkezések
               
               
                  Az engedélyezés időtartamának vége
               
            
                  mg/kg gabona
               
            
                  Tartósítószerek
               
            
                  E700
               
               
                  Nátrium-benzoát 140 g/kg
                  Propionsav 370 g/kg
                  Nátrium-propionát 110 g/kg
               
               
                  
                               
                           
                           
                              Az adalékanyag összetétele:
                              Nátrium-benzoát: 140 g/kg
                              Propionsav: 370 g/kg
                              Nátrium-propionát: 110 g/kg
                              Víz: 380 g/kg
                           
                        
                               
                           
                           
                              Hatóanyagok:
                              Nátrium-benzoát C7H5O2Na
                              Propionsav C3H6O2
                              
                              Nátrium-propionát C3H5O2Na
                           
                        
               
                  Hízómarha
               
               
                  —
               
               
                  3 000
               
               
                  22 000
               
               
                  15 %-nál magasabb nedvességtartalmú gabona tartósítására
               
               
                  Határozatlan időre
               
            
   
      II. MELLÉKLET
      
                  EK-sorszám
               
               
                  Adalékanyag
               
               
                  Kémiai képlet, leírás
               
               
                  Állatfaj vagy -kategória
               
               
                  Maximális életkor
               
               
                  Minimális tartalom
               
               
                  Maximális tartalom
               
               
                  Egyéb rendelkezések
               
               
                  Az engedélyezés időtartamának vége
               
            
                  mg/kg a teljes értékű takarmányban
               
            
                  Savasságot szabályozó anyag
               
            
                  E210
               
               
                  Benzoesav
               
               
                  C7H6O2
                  
               
               
                  Hízósertés
               
               
                  —
               
               
                  5 000
               
               
                  10 000
               
               
                  a használati utasításban az alábbiak tüntetendők fel:
                  
                               
                           
                           
                              „Benzoesavat tartalmazó kiegészítő takarmány nem alkalmazható hízósertések esetében.”
                           
                        
                               
                           
                           
                              „A felhasználók biztonsága érdekében: intézkedéseket kell hozni, hogy az adalékanyag által kibocsátott belélegezhető port a minimálisra csökkentsék. Anyagbiztonsági adatlapok rendelkezésre állnak.”
                           
                        
               
                  Határozatlan időre